
A Hilpeitä hetkiä! 


Teistä on varmaan 
mieluisaa tietää 


että 


Kaikkia tässä kirjassa esitet- 
p > tyjä leikkejä voidaan harrastaa yhtä 
al hyvin kotona kuin ulkosallakin. S 


Niiden tarvikkeet ovat helposti — Y 
saatavissa, ne ovat vaarattomia ja 


maksavat tuskin mitään. 


Melkein — jokaiseen näistä lei- 


keistä voi yhtä hyvin osallistua kaksi 
kuin useampiakin lapsia. 


Ja nyt: 

VARJOKUVAT 


Tarvikkeet: 1 suuri käärepaperiarkki 
Nastoja 
1 musta kynä tai väriliitu 


1 lamppu 


Kiinnitä käärepaperiarkki nastoilla seinään. Sijoita joku toverisi 
tuolille paperin eteen niin, että hänen sivukuvansa osuu siihen. Aseta 
lamppu toverisi toiselle puolelle siten, että hänen varjonsa on täs- 


mälleen paperin kohdalla. 


o» 00 


Piirrä varjon ääriviivat seuraten niitä kynällä. Irrota paperi sei- 
nästä ja väritä varjo mustaksi. Hämmästyt varmaan varjnkuvan 


yhdennäköisyyttä mallin kanssa. 

KAKSIKYMMENTÄ KYSYMYSTÄ 


Tarvikkeet: 1 kynä 
1 paperiliuska 


Valitse jokin harvinainen nimi ja kirjoita se paperille niin, ettei 
toverisi näe sitä. Hänen pitää näet saada korkeintaan kahdellakym- 


menellä kysymyksellä selville se henkilö, jonka nimi on paperilla. 
Jos hän ei ole sitä keksinyt kaksikymmentä kysymystä esitettyään, 
niin sinä olet voittaja ja näytät hänelle paperista nimen, jonka valitsit. 

Mutta jos hän pystyy keksimään sen, niin hän saa vuorostaan va- 
lita uuden nimen, ja sinä esität kysymykset. Niiden sopii olla suun- 
»Onko hän mies?» »Elääkö hän tällä het- 


nilleen seuraavanlaisia: 
kellä?» »Onko hän suomalainen?» jne. 





HEITTOKILPAILU 


Tarvikkeet: 1 vanne tai iso rengas 


3 pientä kangaspussia, 
joissa on herneitä, tai 
rullalle käärityt sukat 


Arvelet ehkä, että on helppoa heittää pieni mytty vanteen läpi 
kuvan osoittamalla tavalla, mutta se muuttuu paljon vaikeammaksi, 
jos heiton pitää onnistua kolme kertaa peräkkäin. 

Kiinnitä vanne tai jokin muu rengas puutuolin selkänojalle pys- 
tyyn, aukko leikkijöitä kohden. 

Leikkijät asettuvat riviin kolmen metrin päähän tuolista. Jokainen 
saa vuorollaan heittää viisi »laukausta» käsittävän sarjan. Jos hänen 
onnistuu osua renkaan läpi vähintään kolmesti peräkkäin, niin hän 
saa kolme pistettä. Neljästä osumasta neljä pistettä, viidestä viisi. 

Se, joka ensimmäisenä ehtii 25 pisteeseen, on voittaja. 











VARJOKUVIA 


Tarvikkeet: 1 lamppu 


1 sileä seinäpinta tai ovi 


Aseta sormesi kuvien esittämällä tavalla valon ja jonkin sileän 
pinnan väliin, niin voit muodostaa sarjan erilaisia eläimiä. Varovai- 
sesti sormia liikuttaen ja asianomaisen eläimen ääntä matkien voit 
erittää toverisi kanssa lystikkäitä vuorokeskustelujakin. 

Uusia eläinhahmoja voit näiden lisäksi keksiä itse. 





















SÄHKÖSANOMAT 


Tarvikkeet: |] sanomalehti tai vanha 


kuvalehti 

Liimaa 

Valkoisia paperiarkkeja 
Sakset 


Liimasivellin 


Leikkaa lehdestä sopivia sanoja, joista voi muodostaa hauskoja 


lauseita, ja liimaa sanat peräkkäin paperiarkille, niin että ne muistut- 


tavat oikeata sähkettä. On paras käyttää otsikoiden sanoja, koska ne 


ovat suurikokoisempia. Ei ole väliä vaikka ne eivät olisikaan aivan 


oikeassa muodossa. 


On helppoa keksiä hyvinkin lystikkäitä lauseita, joihin sitten tove- 
risi vuorostaan vastaavat yrittäen saada aikaan yhtä hauskoja sa- 


nomia kuin sinäkin. 

Tarvikkeet: 3 kumipalloa (esim. tennispalloja) 
3 erikokoista kulhoa, kasaria tai 
muuta samantapaista esinettä. 


Aseta kolme erikokoista kasaria tms. kuvan osoittamaan järjestyk- 
seen. Vedä viiva tai aseta nuora maahan noin kolmen metrin päähän 
niistä. Pallo on yritettävä saada kimmahtamaan sillä tavalla, että se 
vain kerran maahan koskettuaan pomppaa johonkin »maalitauluista». 
Jokainen leikkija saa heittää vuorollaan kaikki kolme palloa (tai 
yhden pallon kolmesti peräkkäin). Jos pallo sattuisi heiton aikana 
pomppaamaan vuorotellen jokaiseen maaliin, niin heittäjä saa 2 yli- 
määräistä pistettä. Muuten hän saa lähimpänä olevaan maaliin osu- 
essaan 1 pisteen, keskimmäiseen osuessaan 2 pistettä ja kolmanteen 
3. Pisteet on hyvä merkitä paperille jokaisen vuoron päättyessä, 
ettei tulisi sekaannusta. Se joka ensimmäisenä pääsee 50 pisteeseen, 
on voittaja. 

Tarvikkeet: 2 sylinterinmuotoista rasiaa (noin — 2 pientä oksanpätkää tai tikkua 
juomalasin kokoista tai isompaa) 1 naula tai muu terävä esine 
1 pitkä lanka tai ohut nyöri 1 kynttilänpätkä 


Puhkaise reikä kummankin rasian pohjaan, aivan keskelle, pujota 
lanka reiästä ja sido langan päähän tikku. Hankaa lankaa kynttilällä. 
Nyt on puhelimesi valmis. Toinen leikkijöistä painaa suunsa rasiaan 
ja toinen asettaa oman rasiansa korvalleen. Puhelinlanka on pidet- 
tävä tasaisesti tiukalla, eikä se saa koskettaa mihinkään esineeseen, 
koska se huonontaisi kuuluvuutta. Ja sitten vain puhumaan; 
» Päällä Mikko! Saanko Eevaa puhelimeen? Hei, hei!» 

VALMIS ON! 


Tarvikkeet: 2 paperia 
2 kynää 


Kumpikin leikkijä kirjoittaa omalle paperilleen numerot yhdestä 
kahteenkymmeneen. Numerot eivät saa olla järjestyksessä, ja niiden 
pitää olla selviä. Jokaisen numeron ympärille piirretään pieni rengas. 

Sitten vaihdatte paperit, ja alatte yhdistää numeroita viivoilla, 
1—2, 2—3 ja niin edelleen kahteenkymmeneen saakka. Kun nume- 
rot ovat epäjärjestyksessä, se ei ole aivan niin helppoa kuin luulisi. 

Heti kun toinen leikkijöistä on päässyt loppuun, hän huutaa: »Val- 
mis on!» Silloin hän on voittaja — jos ei ole tehnyt erehdystä. Vasta- 


pelaaja tarkastaa, onko hän siirtynyt numerosta toiseen oikeassa jär- 
jestyksessä. Jos ei ole, niin hän onkin hävinnyt. | 


MAANTIETOA 

Tarvikkeet: 1 kartasto tai 
1 pallokartta 


Se joka omistaa kartaston tai karttapallon, voi harrastaa tätä jän- 
nittävää leikkiä. 

Ensimmäinen pelaaja lukee itsekseen ensimmäisen nimen, joka 
sattuu hänen silmiinsä kartalta, esimerkiksi jonkin kaupungin, vuo- 
ren tai meren nimen. Sitten hän nostaa päänsä ja sanoo nimen ääneen 
vastapelaajalle. Vastapelaajan pitää löytää se kartalta viiden minuu- 
tin kuluessa. 

Jos nimi löytyy määräajassa (kun pelaajat ovat eri-ikäisiä, voi 
nuoremmalle antaa aikaa enemmän, vanhemmalle taas vähemmän 
kuin viisi minuuttia), niin etsijä saa 1 pisteen. Jos ei, niin nimenmää- 
rääjä saa 1 pisteen. Kumpikin on vuorotellen etsijänä ja nimen kek- 
sijänä. 

Se joka ensin ehtii saada 15 pistettä, on voittaja. 

VARKAAT 


Tarvikkeet: 20 pientä esinettä 
2 nenäliinaa 

Kumpikin leikkijä kerää varaston erilaisia esi- 
neitä. Siinä voi olla esimerkiksi hakaneula, sor- 
mustin, väriliitu, korkki, metalliraha, nauhanpätkä, 
karamelli, lyijykynä, kynsiviila, sakset, lankarulla ö 4 
pieni pallo jne. 

Kumpikin pelaaja asettaa tavarat pöydälle ja 
peittää ne nenäliinallaan. 

Leikki alkaa. Toinen on omistaja, toinen varas. A 
Omistaja ottaa nenäliinan varastonsa päältä ja No 
kääntyy selin, ja sitten varas ottaa sieltä 2 esi- 
nettä... Jos omistaja osaa kahden seuraavan 
minuutin kuluessa sanoa, mitkä esineet puuttuvat 





varastosta, hän saa ne takaisin, jos ei, saa varas ne 
EN pitää. Toisella kerralla osat vaihtuvat, ja se leikkijä, 


joka ei lopulta omista kuin 4 esinettä, on hävinnyt. 


% 

VIINI 


ONKIMINEN 


Tarvikkeet: 1 pahvilaatikko Sakse 
Sen kansi tai muuta Kynä 
ohutta pahvia Nuppineula 
Paperia Lankaa 


Tämä peli on helppo valmistaa. Piirrä ensin joko läpi tai kalkio- 
paperin avulla paperille kuva 1, leikkaa se irti ja jäljennä ääri- 
viivoja myöten pahvilevylle 10 kertaa. Siten saat 10 aivan saman- 
laista kalaa. Merkitse kalat numeroilla 1—10. Pistä jokaisen kalan 
päähän pyöreä reikä mallin osoittamaan kohtaan. Leikkaa kalat 
irti. 

»Järven» saamme pahvilaatikosta, johon leikkaat 10 V-kirjaimen 
muotoista viilua. 

Kalat pujotetaan pyrstö edellä näihin viiluihin, yksi kuhunkin. 
Numerot eivät saa näkyä. Saalis on valmis Pyydystettäväksi. 

Ongen valmistamme lankaan sidotusta nuppineulasta, jonka pää 
taivutetaan koukuksi. Siiman toinen pää sidotaan kynään tai pieneen 


keppiin. 

Kuva 1. 


Jokainen osanottaja saa koettaa onneaan vuorotellen. Kun koukku 
osuu jonkin kalan silmäaukosta läpi, niin hän saa merkitä hyväkseen 
sen numeron, joka on kalan selkäpuolella. Se, jolla leikin päättyessä 
on suurin pistemäärä, on voittaja. Kaloja voi välillä siirtää eri vii- 
luihin, niin onkiminen käy vielä jännittävämmäksi, kun numerot 
sekoittuvat. 





Kuva ?,. 

LINTU 
HÄKISSÄ 






Tarvikkeet: 1 värikynä * 
1 kumi 
Lankaa 
Mustaa väriä ja lyijykynä 
1 suorakaiteen muotoinen 
pala pahvia (noin 6 cm korkea, 9 cm leveä) 
Tämä leikki on hauska ja välineet helppo valmistaa. Vedä pah- 
vinpalalle viivat ristiin kulmista sekä vaakasuora poikkiviiva. Piirrä 
toiselle puolelle lintu, toiselle linnunhäkki. Kummankin esineen pitää 
olla aivan keskellä pahvia ja häkin niin iso, että lintu hyvin mahtuisi 
siihen. = Häkki on piirrettävä ylösalaisin toisella puolen olevaan 
lintuun nähden. Kiinnitä kummankin lyhyen sivun keskelle lanka, 
jota solmu pitää paikallaan. Poista kumilla apuviivoiksi laitetut ris- 
tikot. Tartu kummankin käden peukalolla ja etusormella lankoihin 
ja pyöritä korttia nopeasti ympäri lankojen varassa. 
Silloin saat nähdä, kuinka lintu menee häkkiin! 

SANAKIRJA 


Tarvikkeet: Paperia, kyniä 


Joka pelaajalle annetaan paperia ja kynä. Valitkaa sana, jossa on 
enintään kahdeksan kirjainta. Sitten sovitte siitä, kauanko peli saa 
kestää- — sanokaamme vaikka 10 minuuttia. Näiden 10 minuutin 
aikana on jokaisen yritettävä muodostaa mahdollisimman monta 
uutta sanaa siitä, joka valittiin. Kutakin kirjainta saa käyttää jokai- 
sessa uudessa sanassa vain niin monta kertaa kuin se sisältyy alku- 
peräiseen. 

Jos olette valinneet esimerkiksi sanan »suklaa», niin siitä voi muo- 
dostaa sanat alku, sula, asu, kala, ala jne. Sanoja, joissa on vähem- 
män kuin kolme kirjainta tai jotka eivät ole perusmuodossa, ei hy- 
väksytä. 


2 — Miten leikin ystävieni kanssa 





KARKULAINEN 





Tarvikkeet: 2 kynää 
Paperia 


Ensimmäinen leikkijä on »vanginvartija», toinen »karkulainen». 
Vanginvartija valitsee sanan, jonka kirjoittaa toverinsa näkemättä 
paperinpalalle. Karkulaisen on yritettävä keksiä tämä sana. Hän 
saa kolme vihjettä vartijalta. Vartijan pitää ensiksi vetää jollekin 
isommalle paperille niin monta viivaa kuin sanassa on kirjaimia. 
Toiseksi hänen pitää merkitä näkyviin sanan ensimmäinen ja viimei- 
nen kirjain. Ja jos jompikumpi näistä kirjaimista toistuu sanassa, 
niin se on kirjoitettava asianomaisen viivan kohdalle. Esimerkiksi 
näin. Hän on valinnut sanan »Palatsi»; silloin hän merkitsee pa- 
perille P — — — — — i Mutta jos hän olisi valinnut sanan 
»Sukset», niin hänen pitää kirjoittaa S —— s— ft. 





Ennen pelin alkua piirtää vartija paperille suorakulmion, johon pa- 
kolainen joutuu vangiksi, jos ei osaa pitää puoliaan. Pakolainen sanoo 
yhden kirjaimen, ja jos se sopii sanaan, kirjoittaa vartija sen oike- 
alle paikalleen. Jos hän arvaa oikean kirjaimen seuraavallakin ker- 
ralla, niin vartija kirjoittaa myös sen. Mutta jos hän erehtyy, niin 
vartija alkaa sovittaa häntä vankilaan. Ensimmäisen erehdyksen 
jälkeen piirtää vartija suorakulmioon vangin pään, toisella kerralla 
ruumiin, kolmannella oikean jalan, neljännellä vasemman, viiden- 
nellä oikean käden, kuudennella vasemman (ks. kuvaa 2). Seitsemän- 
nen virheen jälkeen vartija alkaa sulkea vankilaa pystysuorilla rau- 
tatangoilla. Kun kolmaskin tanko on piirretty (yhdeksännen ereh- 
dyksen jälkeen), niin pakolainen on auttamattomasti vanki. Jos 
hänen onnistuisi arvata sana ennen kuin näin tapahtuu, hän asettuu 
vuorostaan vartijaksi. Jos ei, niin hänen on oltava pakolaisena 
seuraavassakin pelissä. 








OSTAJA JA MYYJÄ 


Tässä leikissä täytyy ostajan pitää tarkoin varansa. Hän ei saa 
vastata suoraan myöntäen: esim. »on», »kyllä», »otan». Eikä hän saa 
käyttää »ei»-sanaa vastauksissaan. Hän ei myöskään saa vastata 
myöntävästi kysymykseen, johon sisältyy joko sana punainen tai 
musta. Myyjän pitää yrittää esittää sellaisia kysymyksiä, että ostaja 
syyllistyy johonkin näistä virheistä. Esimerkiksi; 


Myyjä: — Tässä olisi hyvin kaunis punainen takki, haluaisitteko 
koetella sitä? 

Ostaja: — Pidän merensinisestä enemmän (oikein). 

Myyjä: — Sopiiko sininen väri teille paremmin? 

Ostaja: — Sopii (väärin. Myyjä on voittanut). 


Mutta jos ostajan onnistuu jonkin etukäteen määrätyn ajan (sano- 
taan esimerkiksi kymmenen minuutin) kuluessa välttää nämä myy- 
jän asettamat »ansat», niin hän voittaa ja asettuu vuorostaan myy- 
jäksi. Ellei hän onnistu, hän jää edelleen ostajaksi. 








OUTOJA OTUKSIA 


Tarvikkeet: Valkoista paperia 


K yniä 

Leikkijät asettuvat pöydän ympärille, ja jokainen saa kynän. Ku- 
kin piirtää ensin paperiliuskansa vasempaan reunaan jonkin eläimen 
tai linnun pään varoen samalla, että toiset eivät sitä näe. Sitten hän 
laskostaa paperin niin, että reuna taittuu taakse, mutta siitä pitää 
ulottua kaksi viivaa taitekohdan yli. Jokainen antaa sitten paperinsa 
vieressään istuvalle, ja nyt piirtää kukin noiden kahden viivan jat- 
koksi kaulan menetellen sen jälkeen samalla tavalla kuin ensi ker- 
ralla. Paperit lähetetään koko ajan samaan suuntaan. Kolmannella 
kerralla piirretään eturuumis, neljännellä takaruumis, viimeisellä 
häntä tai pyrstö. Kun piirros on valmis, niin paperi avataan, ja leik- 
kijät saavat ihailla mitä eriskummallisimpia otuksia. 

SALAKIRJOITUS 


Tarvikkeet: — Sitruunamehua 
1 mustekynä, jossa on puhdas terä 
Paperia 

Nyt saat oppia kirjoittamaan samanlaisia salaisia viestejä kuin 
seikkailukirjojen sankarit. 

Purista vähän sitruunamehua kuppiin. Kasta siihen uusi kynän- 
terä, niinkuin se olisi mustetta, ja kirjoita viestisi paperille. Mehu 
kuivuu nopeasti, ja hetkisen kuluttua näyttää paperi aivan tyhjältä. 

Saadakseen kirjoituksen esiin tarvitsee toverisi vain pidellä paperia 
sähkölampun tai lämpöjohdon lähellä. Kuumuus muuttaa kirjaimet nä- 
kyviksi. Maitoa voi myös käyttää sitruunamehun asemesta, mutta sitä 
on lämmitettävä hieman kuumemmassa paikassa, esim. hellan päällä. 

LASIONGELMA 


Tarvikkeet: 5 juomalasia 
Jotakin nestettä, esim. me- 
hua, mieluimmin värillistä 


Pöydälle asetetaan riviin viisi lasia, kaksi tyhjää ja kolme täy 
näistä, kuvan osoittamaan järjestykseen. Nyt pitäisi leikkijöiden 
keksiä, mitä olisi tehtävä, ettei rivissä olisi enää kahta tyhjää eikä 
kahta täysinäistä lasia vieretysten. Mutta teidän on otettava - 
mioon, ettei laseja saa minkään tekosyyn nojalla siirtää a 
paikoiltaan! Saatte varmaan miettiä aika lailla ennen H Jun 
keksii ratkaisun: Täysinäisistä laseista keskimmäinen tyhjennetään 
äärimmäisenä vasemmalla olevaan tyhjään lasiin (ks. kuvaa). 

RISTIKKO 


2 lyijykynää 


Tarvikkeet: 


Paperia 


Hakekaa kaksi kynää ja 


Tässä muuan hyvin hauska ajanviete. 


paperia ja... pitäkää tarkoin varanne! 


immäistä 


.* 


Nimitämme ens 


aaja saa oman kynän. 


Kumpikin pel 


n esittämä ristikko. 


8 
9 


herra X:ksi ja toista herra O:ksi. Piirtäkää kuva ] 


Ensimmäinen pelaaja kirjoittaa X-kirjaimen yhteen lokeroon, 


toinen piirtää O:n jollekin vapaalle paikalle, ja niin edelleen. 


Kummankin pelaajan on yritettävä saada kolme omaa kirjaintaan 


Tähän on 8 erilaista mahdollisuutta, jotka esitetään 


peräkkäin. 


kuvassa 2. 

Kuva 3 osoittaa, kuinka herra X pääsee voittajaksi. Hän on saanut 
vaakasuoran ylärivin täyteen X-kirjaimia. 


Sinä opit varmaan no- 
peasti yhtä taitavaksi. 


Kuva 1. 


L 


x X | x x | x 
X E 
L x x 
= - X] xXx X| | | | 
N XI x | MK 
la X 
Id Hz 
X| x| x x ty 


Kuva 2. 





Kuva 3. 





Tarvikkeet: Korttipakka 


Aluksi valitsee jokainen leikkiin osallistuva jonkin eläimen nimen 
ja ilmoittaa sen muille kovalla äänellä. Sitten kortit jaetaan yksitellen. 
Kukin pelaaja asettaa omat korttinsa pinkkaan alassuin. Ensimmäi- 
nen pelaaja kääntää päällimmäisen kortin pinkkansa eteen. Toiset 
tekevät samoin, vuoro siirtyy vasemmalta oikealle. Kortti on kään- 
nettävä niin, että muut eivät sitä näe ennen kuin se on pöydässä. 

Kun joku on kääntänyt samanarvoisen kortin, joka jo on toisen 
pelitoverin edessä, niin kummankin on lausuttava kovalla äänellä 
sen eläimen nimi, jonka vastapelaaja on leikin alussa itselleen valin- 
nut. Se joka ehtii ensiksi, saa kaikki ne kortit, jotka toinen on jo 
kääntänyt omasta pinkastaan. 

Tähän peliin voi myös käyttää »Hullunkuristen perheiden» kort- 
teja tai muita, kunhan joka ryhmässä vain on neljä vastaavasti sa- 
manarvoista korttia. 














NIMIRYHMÄT 


Tarvikkeei: Kyniä 


Paperia 

Jokainen pelaaja valmistaa kuvassa näkyvän ristikon. Sitten va- 
litsette neljä kirjainta käsittävän sanan, jonka kirjoitatte ylimpiin 
ruutuihin. Ensimmäinen ruutu jää tyhjäksi. Vasemmalle (taas en- 
simmäinen ruutu tyhjäksi) kirjoitatte erilaisten ryhmien nimiä, esi- 
merkiksi: kasveja, eläimiä, kaupunkeja, suurmiehiä. Sen jälkeen 
annetaan alkamismerkki ja jokainen, ryhtyy kirjoittamaan niin no- 
peasti kuin keksii sellaisia kasvien, eläinten, kaupunkien ja suurmies- 
ten nimiä, jotka alkavat kunkin sarakkeen ylimmällä rivillä olevalla 
kirjaimella. Se joka saa ensimmäisenä ruudukkonsa täyteen, on voit- 
tanut erän. Sitten valitaan uusi sana ja valmistetaan uusi ruudukko. 
Se joka ensin voittaa viisi erää, on Suurmestari. 








ELÄINTEN KILPAJUOKSU 


Tarvikkeet: Vanha eläinkirja 
tai kuvalehti 
Puukko 
Liimaa 
Pahvia 
Värejä 
Lyijykynä 
Viivoitin 
Nyt selitän sinulle erittäin hupaisan leikin! 
Leikkaa eläinkuvia jostakin vanhasta kirjasta tai lehdestä, ja 
väritä ne makusi mukaan. Leikkaa pahvista kortteja, joiden leveys 
on 15 cm, korkeus 10 cm. Liimaa yksi eläin joka kortille. Eläinten 








pitää olla melko pieniä, niin että niiden ja kortin reunojen väliin jää 


noin 3 senttimetriä tyhjää tilaa. 

Piirrä korttiin nelikulmio 2 cm päähän reunoista, ja vedä puukolla 
viilu niitä yhtäjaksoisia viivoja pitkin, jotka mallikuviossa on mer- 
kitty sinisellä. 

Paina puukon kärjellä varovasti pisteitä sinisellä merkittyjen 
katkoviivojen kohdalle, mutta varo leikkaamasta kehystä poikki! 
Taita kehys taaksepäin näitä viivoja pitkin. Ja nyt onkin eläin val- 
mis kilpailuun. 

Leikkijät asettavat eläimensä pöydälle riviin. Jonkin matkan pää- 
hän vedetään pöydän poikki lanka maaliviivaksi. 

Kun lähtömerkki on annettu, niin jokainen alkaa puhaltaa eläin- 
tään eteenpäin maaliviivaa kohden. Eläintä ei saa koskea käsksin eikä 
se saa kaatua kilpajuoksun kestäessä. Jos näin kävisi, on kilpailijan 
keskeytettävä. 

Kuta useampia leikkijöitä on mukana, sitä jännittävämmäksi kil- 


pailu muodostuu. 








ONNENPYÖRÄ 


Tarvikkeet: Kyniä 
Paperia 

Seuraavalla sivulla näette ympyrän, joka on jaettu lohkoihin. Ja 
jokainen lohko on merkitty eri numerolla. a 

Leikkijä asettuu pöydän luo, ottaa kynän ja nostaa kätensä noin 
30 senttiä ympyrän yläpuolelle, sulkee silmänsä ja alkaa piirtää kä- 
dellään kehää lausuen samalla: 

Kohta, kohta katsotaan, 
minkä numeroksi saan! 

»Saan»-sanaan ehdittyään hän laskee kättään, kunnes kynän kärki 
tapaa kirjan (voitte myös käyttää teroitettuja puikkoja tai tik- 
kuja, niin kuvio säilyy siistinä). Leikkijän on pidettävä silmänsä lu- 
jasti kiinni siihen saakka kunnes kärki koskettaa sivun pintaa. 








Jos kynän kärki osuu johonkin lohkoon, saa pelaaja merkitä hy- 
väkseen sen numeron, joka siinä on. 

Jos kärki osuu viivalle, hän saa yrittää uudestaan. Ja jos se osuu 
ympyrän ulkopuolelle, siirtyy vuoro seuraavalle pelaajalle. Voittaja 
on se, joka ensimmäisenä pääsee 21 pisteeseen. 

Kättä täytyy pyörittää kirjan yläpuolella vähintään 3 kertaa en- 
nen »saan»-sanan lausumista. 








SAIPPUAKUPLAT 


Tarvikkeet: Kaksi lasillista saippuavettä 
Ruokoputkea tai kaksi olki- tai 
kaksi savipiippua 
Nuoraa, 2 tuolia 


Saippuakuplien puhaltaminen on hyvin hauskaa puuhaa. Halkaise 
pätkä ehyttä olkea tai ruokoa toisesta päästään noin sentin verran 
neljään osaan, jotka taivutetaan ulospäin. 

Sitten kastat oljen levitetyn pään tai savipiipun pesän keveästi 
saippuaveteen ja puhallat pari harjoituspalloa. 

Kaksi tuolia asetetaan noin metrin päähän toisistaan, ja niiden vä- 
liin sidotaan lanka kuvan osoittamalla tavalla. Kumpikkin leikkijä 
menee omalla puolellaan noin metrin päähän tästä aitalangasta. 
Yrittäkää sitten puhaltaa saippuakuplanne aitalangan yli vastusta- 
jan puolelle. Jokaisesta yli lentäneestä kuplasta kertyy yksi piste. 
Se, joka ensimmäisenä ehtii 25 pisteeseen, on voittaja. 

AJATUSLEIKKI 


Leikkiin tarvitaan vähintään kolme osanottajaa. Kaksi on liitossa 
keskenään. Jompikumpi liittolainen poistuu. Sillä välin määräävät 
toiset jonkin henkilön, eläimen tai esineen, joka hänen on arvattava. 
Hänet kutsutaan takaisin, ja toinen liittolainen alkaa esittää kysy- 
myksiä. Sovittu sana on erimerkiksi kameli. Kysyjä sanoo: — Ajat- 
telenko norsua? Ajattelenko kahvimyllyä ... jne. 

Vastaus joka kerta net». 

— Ajattelenko appelsiinia? — Et. 

— Ajattelenko kamelia? — Ajattelet. 

Selitys tähän ihmeelliseen arvauskykyyn on se, että liittolaiset ovat 
ennakolta tehneet toisten huomaamatta sopimuksen. Ennen sitä 
kysymystä, joka sisältää yhteisesti määrätyn sanan, esittää liittolai- 
nen sellaisen kysymyksen, jossa mainitaan jokin pyöreä esine. (Tässä 
tapauksessa oli edellinen kysymys »Ajattelenko appelsiinia?») Josta- 
kin toisesta ominaisuudesta voidaan tietysti myös sopia. Esim. että 
edelliseen kysymykseen sisältyvä esine on väriltään punainen tai 
että sillä on neljä jalkaa jne. 


3 — Miten leikin ystävieni kanssa 

KAHDEKSIKOT 


Välineet: — Korttipakka 


Seuraavassa esitetään huvittava peli, joka sopii 2, 3, 4 tai 5 
osanottajalle. 

Jokaiselle pelaajalle jaetaan seitsemän korttia. Loput lasketaan 
nurinpäin keskelle pöytää. Se on »kassa». Jakajan oikealla puolella 
istuva alkaa pelin. Hän ottaa kädestään yhden kortin ja asettaa sen 
oikeinpäin kassapakan viereen, »rakennuspakan» pohjaksi. Alka- 
jasta seuraava tarkastaa, olisiko hänellä kädessään joko samanarvoista 
korttia eri maasta tai jotakin samaan maahan kuuluvaa korttia. 

Oletetaan että pelin alkaja on pannut pöydälle patakolmosen. Hä- 
nestä seuraavan pelaajan on pantava sen päälle joko risti-, ruutu- tai 








herttakolmonen tai sitten mikä patakortti tahansa, arvosta riippu- 
matta. Jos hänellä ei ole mitään näistä, niin hän alkaa nostaa kas- 
sasta kortteja yksitellen (ne jäävät hänen käteensä), kunnes sopiva 
kortti nousee, ja hän asettaa sen rakennuspakan päälle. 

Mutta — nyt seuraa tärkeä poikkeus — jokainen kahdeksikko (8) 
on taikakortti! Oletetaan että rakennuspakassa on päällimmäisenä 
herttaseitsemän eikä seuraavalla pelivuorossa olevalla ole yhtään 
seitsemäistä eikä herttakorttia. Mutta jos hänellä on kahdeksikko 
(yhdentekevää mikä niistä), niin sen hän saa asettaa rakennuspakalle 
sanoen samalla, mitä maata haluaa sen olevan (sen todellisesta 
maasta ollenkaan välittämättä). Jos hän esim. asettaa herttaseitse- 
mäisen päälle ristikahdeksikon, niin hän sanoo: — Tämä on hertta- 
kahdeksikko! Ja seuraavan pelaajan täytyy jatkaa peliä ikään kuin 
se olisi herttakahdeksikko. 

Erän voittaa se pelaaja, joka ensimmäisenä saa kaikki korttinsa 
rakennuspakkaan. Jos pelaajia on parillinen luku, niin voittaja saa 
yhtä monta pistettä kuin vastapäätä istuvalla on kortteja kädessään 
erän loppuessa. Jos vastapelaajalla olisi myös jokin kahdeksikko, 
saa voittaja siitä 10 ylimääräistä pistettä. Koko pelin voittaja on 


Ns 


se, joka ensimmäisenä pääsee 21 pisteeseen. 

Jos pelaajia on pariton luku, laskee voit- 
taja pisteet oikealla puolellaan istuvan 
korttien mukaan samoin kuin edellisessä 
tapauksessa. 


KUKA OLEN? 


Mun alkuni kun loppuosaan vaihtuu, 





niin maistajalta varmaan hymy haihtuu. 


Vastaus: vyymomma yyno Tura 











AAKKOSLEIKKI 


Tarvikkeet: Paperia 
Kyniä 


Kukin pelaaja varustaa eteensä paperia ja kynän. Sitten annetaan 
alkamismerkki, ja kaikki ryhtyvät kirjoittamaan luetteloa sanoista, 
jotka alkavat jokaisella aakkosten kirjaimella (Suomen kielessä har- 
vinaiset kirjaimet b, c, d, f jne. jätetään pois.) Se joka ensimmäisenä 
on saanut paperille kaikki 19 eri alkukirjaimella alkavaa sanaa, huu- 
taa »loppu». Sanojen pitää olla perusmuodossa eikä niiden joukossa 
saa olla erisnimiä. 

Sitten aletaan verrata luetteloja. Nuorin osanottaja lukee ensin 
oman luettelonsa, ja jokainen pyyhkii yhteiset sanat pois luettelos- 
taan. Sen jälkeen lukee lähes nuorin oman luettelonsa jne., kunnes 
kaikki luettelot on tarkastettu. Jokaisesta pyyhkimättä jääneestä 
sanasta karttuu pelaajalle 1 piste. Ensimmäinen, joka pääsee 20 pis- 
teeseen, on voittaja. 





AASINHÄNTÄ 


Tarvikkeet: Arkki tukevaa paperia Nastoja tai nuppineuloja 
Värikynä Suuri nenäliina tai 
Sakset kaulahuivi 


Suurelle paperiarkille piirretään aasia esittävä kuva, joka kiinni- 
tetään seinään. Häntä piirretään toiselle paperille ja leikataan irti. 
Leikkijöiden silmät peitetään vuorotellen, ja »sokko» saa yrittää aset- 
taa aasinhännän oikealle paikalleen. Siihen mihin hännän juuri osuu, 
voi merkitä asianomaisen nimikirjaimet. Se, joka on päässyt lähim- 
mäksi oikeaa kohtaa, on voittaja. Mutta tulokset ovat yleensä hy- 
vin kaukana oikeasta! 

LÄMPENEE, KUUMENEE, POLTTAA! 


Tässä leikissä saavat ne lapset, jotka aikovat suureksi tultuaan va- 
lita etsivän poliisin ammatin, hyvää harjaannusta uralleen. Leik- 
kijöitä on kaksi tai useampia. Yksi leikkijöistä jää huoneeseen ja toi- 
set poistuvat. Sen jälkeen hän kätkee etukäteen sovitun pienen esi- 
neen. (Yksinkertaisimmat kätköt ovat usein parhaimpia. ) Jos leik- 
kijät ovat kovin nuoria, täytyy esine jättää hiukan näkyviin. 

Sitten toiset palaavat huoneeseen ja etsiminen alkaa. Kätkijä seu- 
raa heidän liikkeitään, ja jos joku alkaa lähestyä piilopaikkaa, niin 
hän sanoo tähän tapaan: — Lämpenee, Juha lämpenee — kuumenee, 
nyt Leenakin kuumenee — kylmenee — taas Juha lämpenee jne. Ja 
kun etsijä melkein koskettaa esinettä, niin kätkijä huutaa: — Polttaa! 


Esineen löytäjä saa sitten ryhtyä vuorostaan kätkijäksi. 





fi 

Tarvikkeet: 
Suurelle lujalle paperiarkille piir- 
retty ristikko, jossa numerot 1—31 
Kynä, paperia 










5 litteää pelimerkkiä (esim. tammi- 
pelin nappuloita )tai 5 metallirahaa 


Asettakaa valmistamanne ristikko (»päivyri») tasaiselle maalle tai 
lattialle. 

Piirtäkää viiva noin kahden ja puolen metrin päähän siitä. Jokai- 
nen pelaaja saa vuorollaan 5 nappulaa tai rahaa, jotka hänen on hei- 
tettävä perätysten lehdelle sillä tavoin, että ne osuvat niin suuren nu- 
meron kohdalle kuin suinkin. Kukin pelaa 2 tällaista viiden heiton 
sarjaa. Se, jonka yhteenlaskettu pistemäärä pelin päättyessä on kor- 
kein, on voittaja. 

Jos nappula osuu viivalle, valitaan se numero, jonka puolella on 
suurin osa nappulaa. Jos nappula sattuisi sysäämään toisen nappu- 
lan paikaltaan, niin muistiin merkitään se numero, jonka kohdalle 
nappula on siirtynyt. 

TIKKUPELI 


Tarvikkeet: 25 tikkua 
Värikyniä tai maalit 
Pehmeä kynä, mustekynän varsi 
tai ohut oksankappale 
Palanen rautalankaa 


Väritä viisi tikkua punaiseksi, viisi vihreäksi, viisi siniseksi, viisi 
keltaiseksi ja viisi mustaksi. Jos sinulla sattuisi olemaan varastossa 
värillisiä tikkuja, ei niitä tietenkään tarvitse värittää. Jos värittä- 
minen olisi jostakin syystä hankalaa, niin tikun ympäri vedetty väri- 
viivakin riittää. 

Väännä rautalanka koukun muotoiseksi ja työnnä sen toinen pää 
tukevasti kynään tai oksankappaleeseen. Peli voi alkaa. 

Ensimmäinen pelaaja kerää tikut kouraansa, nostaa kätensä noin 
30 sentin korkeudelle maasta (tai pöydästä), avaa kouransa ja pääs- 
tää tikut putoamaan. Sitten hän ottaa koukun ja alkaa siirtää tik- 
kuja syrjään, mutta vain yhtä kerrallaan. Jos jokin toinen tikku lii- 
kahtaa vaikka kuinka vähän, niin hänen vuoronsa loppuu ja seu- 
raava pelaaja siirtyy koettamaan onneaan. 

Kun kaikki tikut on kerätty pois, lasketaan pisteet. Jokaisesta 
punaisesta tikusta tulee 5 pistettä, vihreästä 4, sinisestä 3, keltaisesta 
2 ja mustasta 1 piste. Se, joka saavuttaa korkeimman pistemäärän, 
on voittaja. 

Tikkujen pudotusvuoro siirtyy aina uuden pelin alussa seuraavalle 


pelaajalle. 

KAIKKI LINNUT LENTÄVÄT 


Leikkijät asettuvat pöydän ympärille tai piiriin 
maahan. Yksi on leikin johtaja. Hän sanoo esi- 
merkiksi näin: — Kaikki linnut lentävät, kaikki lin- 
nut lentävät, varpuset lentävät, haukat lentävät, 
kaikki linnut lentävät, kahvipannut lentävät, kaikki 
linnut lentävät jne. Jos se eläin tai esine, jonka 
hän mainitsee, todella pystyy lentämään, on jokai- 
sen leikkijän nostettava heti kätensä. (Johtaja 
nostaa kätensä joka kerta!) Jos kysymyksessä 
oleva eläin tai esine ei pysty lentämään, on muiden 
leikkijöiden pidettävä kätensä alhaalla. Se joka 
erehtyy, saa yhden virhepisteen. (Tällä tavalla 
voitte myös kerätä vaikkapa panttileikkiin tarvit- 
tavat pantit.) Erehdyksiä sattuu usein, ja esimer- 
kiksi penkin tai lehmän »lennättäjä» aiheuttaa kai- 
kuvia naurunpuuskia. Johtajaa voi välillä vaihtaa. 
Leikistä on eräs muunnelmakin. Leikin johtaja 
alkaa kertoa tarinaa, johon sovittaa erilaisia eläi- 
miä ja esineitä. Aina kun lentokykyinen eläin tai 
esine mainitaan, pitää toisten nostaa kätensä. 








Tarvikkeet: Korttipakka 


Seuraavassa selitän hyvin helpon pelin. 

Korttipakasta poistetaan kaikki kakkoset, kolmoset, neloset ja vii- 
toset. Muut kortit jaetaan pelaajille. Ensimmäinen pelaaja asettaa 
pöydälle yhdeksäisen. (Jos hänellä ei ole yhdeksäistä, niin hän ei pane 





mitään, vaan sanoo: — Pas!) Seuraava asettaa yhdeksäisen viereen 
joko kahdeksikon tai kympin samasta maasta. 

Peli jatkuu edelleen samaan tapaan. Kukin pelaaja asettaa vuorol- 
laan pöydälle kortin, joka on samaa maata mutta pistettä korkeampi 
tai alempi kuin jokin jo pöydällä oleva kortti, tai sitten yhdeksäisen. 
Ellei hänellä ole sopivaa korttia, niin hän sanoo: — Pas! ja pelivuoro 
siirtyy seuraavalle. Voittajaksi tulee se, joka saa ensimmäisenä 
kaikki korttinsa pöydälle. Pelaajan kannattaa harkita, olisiko hä- 
nen säästettävä yhdeksäisiään tai joitakin muita kortteja (jos hä- 
nellä on toisia, jotka voi panna pöytään). Säästämisestä on hyötyä 
silloin, kun hän pitämällä jotakin korttia kädessään saattaa hi- 
dastuttaa toveriensa peliä. 

KOLMIOPELI 


Tarvikkeet: Iso käärepaperiarkki 
2 mustaa pelinappulaa 
(esim. tammipelistä) 
2 punaista nappulaa 
Kynä, viivoitin 
4 nastaa 
Levitä pöydälle iso luja paperiarkki. Taivuta sen reunat pöytäle- 


vyn alle ja kiinnitä ne nastoilla. Tasoita paperi sitä ennen hyvin si- 


leäksi. 

Piirrä viivoittimen avulla pelikentälle 2 samanmuotoista kolmiota 
kuin tämän sivun alareunassa on. Ensimmäisestä kuvasta huomaat, 
että niiden kärjet ovat vastakkain. Kolmioiden kanta on noin 8 sen- 
tin päässä pöydän reunasta. 

Ensimmäisellä pelaajalla on 2 mustaa nappulaa. Hän asettaa toi- 
sen niistä oman kolmionsa kannan eteen ja koettaa näpätä sen niin, 
että se liukuu pöydän poikki vastapelaajan kolmioon. 

Nappulan täytyy pysähtyä tämän kolmion numeroituun osaan. 
Jos se pysähtyisi tyhjään kantaosaan, niin siitä tulee 10 virhepistettä. 

Kun ensimmäinen pelaaja on näpännyt yhden kerran, siirtyy vuoro 
toiselle. Sitten ensimmäinen pelaaja ottaa esiin toisen nappulansa 
ja näppää sitä. Toinen pelaaja menettelee samoin. 

Peliin kuuluu 10 näppäystä. Pisteet lasketaan vasta sitten kun 
kaikki 4 nappulaa on näpätty, koska ne saattavat sysätä toisiaan 
pöydällä liukuessaan. Taitava pelaaja osaa jopa siirtää vastapelaajan 
nappulat omiensa avulla huonompaan paikkaan. 

IRMA-TÄTI EI PIDÄ TEESTÄ 


Tämä leikki on hyvin rattoisa, kunhan vain pidätte varanne sen 
kuluessa, ettette tee erehdyksiä. Leikkijät asettuvat istumaan pii- 
riin. Sitten on jokaisen vuorollaan lausuttava jokin sana, ensim- 
mäinen mikä mieleen juolahtaa, mutta se ei saa sisältää t-kirjainta. 
Leikin pitää sujua hyvin nopeasti, viivyttelystä ja erehdyksestä on 
annettava pantti. Kielletty kirjain muutetaan joka kierroksen päät- 
tyessä. Kun on sovittu esim. siitä, että »Irma-täti ei pidä hoosta», 
niin leikki jatkuu yhtä sukkelassa tahdissa kuin äskenkin. 











ADVERBILEIKKI 


Seuraavassa taas hyvin helppo leikki, joka edellyttää vain aak- 
kosten tuntemista. 

Leikkijät asettuvat piiriin. Leikin johtaja kehoittaa oikealla puo- 
lellaan istuvaa sanomaan jonkin lyhyen lauseen, minkä tahansa. 
Naapuri sanoo esim.; — Aika kuluu. Silloin leikin johtaja huutaa: 
— Aika kuluu ARVOKKAASTI! 

Jokaisen on nyt toistettava vuorollaan sama lause (vuoro siirtyy 
oikealta vasemmalle) sekä liitettävä loppuun jokin a-kirjaimella 
alkava adverbi, esim. ahneesti, autuaasti, alinomaa jne. 

Kun lause on kiertänyt koko piirin, muutetaan adverbin ensim- 
mäiseksi kirjaimeksi aakkosten seuraava (suomen kieleen sopiva) kir- 
jain, e. Esim.; etevästi, empivästi jne. Ja leikkiä jatketaan samoin 
aina ö-kirjaimeen saakka, ellei kukaan sitä ennen väsy ja pyydä 
armoa. 

Tarvikkeet: Muutamia metallirahoja ja pieni kangaspussi 


Haluatko hämmästyttää tovereitasi? Lue silloin tämä itseksesi ... 

Sinä esiinnyt taikurina, ojennat rahoja sisältävän pussin toveril- 
lesi ja lausut juhlallisesti: — Ota tästä pussista yksi raha, piirrä 
siihen pieni merkki, pitele sitä hetkinen nyrkissäsi ja pudota se sit- 
ten takaisin pussiin. Lupaan löytää sen sieltä silmät ummessa. 

Koko salaisuus on siinä, että pystyt johtamaan toverisi ajatukset 
muualle sillä välin kun hän »kuumentaa» rahaa nyrkissään. Kun hän 
on pudottanut sen takaisin pussiin, niin sinun on helppo löytää se, 
sillä se tuntuu huomattavasti lämpimämmältä kuin muut rahat. 
Mutta et saa tuhlata sekuntiakaan, tai se ehtii jäähtyä! 


4 — Miten leikin ystävieni kanssa 

GOLF-PELI 


Tarvikkeet: 9 kuppia 
2 pientä nappia 
2 suurta nappia 
Kynä | 
9 nimilippua tai liima- 
paperista leikattuja 
lappuja 


Kirjoita nimilippuihin numerot 1—9 ja liimaa yksi kuhunkin kup- 
piin. Aseta kupit maahan toisen kuvan osoittamaan järjestykseen, 
niin että niiden väliin jää metrin verran tyhjää tilaa. Piirrä jokaisen 

kupin luo, noin 5 senttimetrin päähän, lyhyt viiva. Nyt on golfkenttä 
maaleineen valmis. 

Ensimmäinen pelaaja asettaa pienemmän nappinsa (joka 
golfpalloa) ensimmäiselle viivalle. Sitten hän painaa isolla napilla 
pienen na 
kuppiin (samoin kuin »kirppupelissä»). Jos 
napin kupista, asettaa sen toisen kupin viivalle ja jatkaa peliä, kun- 
nes ei enää osu maaliin. Silloin siirtyy vuoro vastapelaajalle. Kun 
hänkin on »laukaissut» ohi, asettaa ensimmäinen pelaaja nappinsa 
samalle viivalle, jolla viimeksi oli. Se, joka ensin saa nappinsa hyp- 


päämään yhdeksänteen kuppiin, on voittaja. 


esittää 


in reunaa yrittäen siten saada jälkimmäisen h äämään 
J 
O se onnistuu, niin hän ottaa 








POISTETUT KIRJAIMET 


Tarvikkeet: Kyniä 
Paperia 

Jokainen leikkijä kirjoittaa omalle paperilleen kolme sanaa va- 
roen katsomasta naapurien papereihin. Ennen leikin alkua on sovittu 
siitä, minkälaatuisia sanoja käytetään: kukkia, eläimiä jne. 

Joku leikkijöistä lausuu sitten kirjaimen, ja tämä kirjain on jokai- 
sen pyyhittävä pois kaikista sanoistaan. Sitten lausuvat toiset vuo- 
rollaan eri kirjaimia, ja ne kaikki pyyhitään pois. 

Oletetaan, että olet kirjoittanut paperiisi: ruusu, orvokki, päivän- 
kakkara. Ja poistettavat kirjaimet ovat o, a, s, r. Silloin jää vielä: 


a mäivämksk 


Se leikkijöistä, joka ensimmäisenä on pyyhkinyt pois kaikki kir- 


jaimensa, on hävinnyt. 





IHMEELLISTÄ YHTEENLASKUA 


Tarvikkeet: 47 tikkua tai pientä puikkoa 


Seuraavassa taas muuan pieni ongelma, jonka avulla voit hämmäs- 
tyttää tovereitasi ja kokeilla heidän älynlahjojaan. 

Laske tikut kasaan pöydälle ja ilmoita, että aiot nyt kumota kaikki 
yhteenlaskun säännöt. Sinä näet pystyt osoittamaan, että 6 ynnä 
7 on 2, että 9 ynnä 8 on 3 ja että 5 ynnä 6 on 100. Kun sitten to- 
verisi ovat tarpeeksi kauan ponnistelleet ongelman kimpussa, niin 
sinä ratkaiset sen. Muodostat ensin kuudesta ja seitsemästä tikusta 
sanan kaksi, sitten yhdeksästä ja kahdeksasta sanan kolme sekä lo- 
puksi viidestä ja kuudesta sanan sata. Toiset saattavat ehkä esit- 
tää vastalauseita, mutta silloin sanot vain, että olet tehnyt täsmäl- 
leen sen minkä aluksi lupasitkin. 











MUSTA-MAIJA 


Tarvikkeet: Korttipakka 


Seuraavassa on muuan korttipeli, joka soveltuu erityisen hyvin 
silloin kun läsnäolijoita on melko runsaasti. | 

Yksi korttipakka riittää seitsemälle pelaajalle. Jos teitä olisi enem- 
män kuin seitsemän, täytyy käyttää kahta pakkaa, ja jos pelaajia on 
enemmän kuin neljätoista, tarvitaan kolme pakkaa jne. 

Kortit jaetaan osanottajien eteen kuvapuoli alaspäin. Ennen ja- 
koa on pakasta poistettu yksi kuningatar, joko rististä, ruudusta tai 
hertasta. Patakuningatarta ei saa poistaa. Jokaisen ei välttämättä 
tarvitse saada yhtä monta korttia, koska niiden luku muuttuu pelin 
kuluessa. 

Kun jako on suoritettu, ottavat pelaajat korttinsa pöydältä. Jos 
jonkun kädessä olisi kaksi samanarvoista korttia, esimerkiksi kaksi 





viitosta tai kaksi sotamiestä, niin hän saa asettaa ne alassuin keskelle 
pöytää. 

Pelaajien on yritettävä päästä eroon kaikista korteistaan niin pian 
kuin suinkin, mikä tapahtuu pareja poistamalla. Pelin häviää se, 
jolla on sen päättyessä kädessään ainoa pariton kortti, Musta-Maija» 
eli patarouva. | 

Sitten kun kaikki ovat asettaneet parittain olevat korttinsa pöy- 
dälle, alkaa varsinainen peli. Se joka on suorittanut jaon, vetää va- 
semmalla puolella istuvan naapurinsa kädestä yhden kortin, tieten- 
kään katsomatta mikä se on. Jos hänellä on ennestään jokin saman- 
arvoinen kortti, niin hän asettaa parin keskuskasaan. Ellei hänellä 
ole, jää uusi kortti hänen käteensä. Sitten peli jatkuu edelleen kier- 
täen vasemmalle, kunnes joku pelaajista heittää viimeisen parinsa 
pöydälle. Hänet julistetaan »Suurmestariksi», ja peli jatkuu. 


LINTU JA 
MUSTEPULLO 


Jos mustepullo-sanasta 
valitset neljä kirjainta, 
saat lempinimen lintusen. 
Sen tuntee lapsi jokainen. 





Vastaus: nmg 





Tarvikkeet: 16 samankokoista nappulaa 


2 keskenään eriväristä 
nappulaa. 


Asettakaa nappulat pöydälle viereisellä sivulla olevan mallin mu- 
kaisesti. Jokainen nappulapari muodostaa portin: portteja on siis 
yhteensä 8. 

Kummankin pelaajan on kuljetettava omaa nappulaansa näppää- 
mällä pitkin pelikenttää, mallikuviossa olevien nuolien osoittamaa 
uraa pitkin. Peli alkaa alemman »pylvään» edestä. 

— Ensimmäinen pelaaja yrittää saada oman nappulansa ensimmäisen 
portin läpi. Jos se onnistuu, niin hän saa näpätä toisen kerran. 
Jos ei onnistu, niin hän luovuttaa vuoron vastapelaajalleen jne. Pe- 
likentän yläpäässä oleva »pylväs» on joko kierrettävä tai nappulan 
on koskettava siihen kerran ennen kuin pelaaja kääntyy paluumat- 
kalle. Se joka ensimmäisenä ehtii takaisin lähtöpaikkaan, on voittaja. 

NAPPIKUOPPAA UUDELLA TAVALLA 


: 1 kuppi 


Tarvikkeet 


J pyöreä rasia 


öreä kulho ta 


1 py 
1 edellist 


1 Tasla 


ä tilavampi kulho ta 


1 nappeja 


UIvIa papuja ta 


k 


Kourallinen 


Paperia ja kynä 
ilaa, 


yvin 


il erityisen h 


ja se sopii eri 


hän t 


aan vain va 


Tähän peliin tarvit 


sadepäivien ajanvietteeksi. 





Aseta kuppi pikku kulhoon. Nosta molemmat isoon kulhoon, joka 
on runsaasti metrin päässä pöydän reunasta. Jos »maalitaulu» on 
liian lähellä, ei peli kehity yhtä jännittäväksi. 

Peli perustuu siihen, että pelaajien on yritettävä heittää niin 
monta papua kuin suinkin noiden kolmen astian muodostamaan 
maalitauluun. Kuppiin osuvasta pavusta tulee kolme pistettä, pie- 
nempään kulhoon osuvasta kaksi ja isompaan osuvasta yksi piste. 

Jokainen pelaaja saa viisi papua (tai nappia), ja yhteen peliin kuu- 
luu kaksi erää. Pelaaja saa kumartua eteenpäin, mutta hänen on va- 
rottava koskettamasta pöytää. | 

Kun ensimmäinen pelaaja on heittänyt kaikki viisi papuaan, niin 
hän merkitsee muistiin pisteet, kerää papunsa ja luovuttaa vuoron seu- 
raavalle. Toisen erän päätyttyä katsotaan, kenelle on kertynyt suurin 
pistemäärä. Kuta useampia osanottajia pelissä on, sitä hauskempaa. 

Jos pelaajia on tarpeeksi monta, niin sitä voi harrastaa myös jouk- 
kuepelinä, jolloin samaan ryhmään kuuluvien yhteinen pistemäärä 


ratkaisee voiton. 


NUMERO-ONGELMA 


Oon muuan luku kaksinumeroinen, 
ja ominaisuus outo mulla moinen: 
Saat minut kääntää ylösalaisin, 
niin sama luku olen sittenkin. 





Vastaus: 09 


00 








PANTINLUNASTUSTA 


Tässä on muutamia ehdotuksia, joita voitte käyttää silloin kun 
ryhdytte lunastamaan jonkin toisen leikin aikana kerääntyneitä 


pantteja. 


SE OLIN MINÄ 


Pantin lunastaja asettuu vuorotel- 
len jokaisen toverinsa eteen ja kysyy, 
kuka on erityisesti jäänyt hänen mie- 
leensä äskeisistä leikeistä. Ja hänelle 
tulee varmaan tukaliakin hetkiä, kun 
hänen on mitä erilaatuisimpien vas- 
tausten jälkeen (esim. hyvin mu- 
kava tyttö, eräs pässinpää, nero- 
patti, kauhea äkäpussi, älykäs lapsi, 
apina) aina sanottava: — Se olin 





minä! 


POISTUESSA KAKSI JALKAA, 
PALATESSA KUUSI 


Lunastaja poistuu toiseen £f 
huoneeseen, ja kantaa pala-; 
tessaan tuolia, jakkaraa tms. 

* KISSANNAUKUJAISET 


Kun useimmat pantit on jo lunas- 
tettu eikä jokaista enää oikein ehdit- 
täisi selvittää yksitellen, niin kaik- 
kien loppupanttien omistajat mää- 
rätään asettumaan piiriin. Sen jäl- 
keen heille annetaan merkki, ja he 
alkavat matkia kissojen eri ääniä, 
naukumista, sähinää, murinaa jne. 
Yhden tai (enintään!) kahden minuu- 
tin kuluttua loppuu sitten yhteinen 
hauska leikkihetki tämän omituisen 





konsertin päättymiseen. 


PAPUKAIJA 


Lunastaja asettuu vuorotellen jo- 
kaisen toverinsa eteen ja kysyy; 

— Mitä opettaisit minua ssano- 
maan, jos olisin papukaija? ja sitten 
hänen on toistettava vastaus, olipa 





se kuinka hassunkurinen tahansa. 





LUNASTAJAN PITÄÄ 
SUJUTTAA ITSENSÄ 
AVAIMENREIÄN 

ÄPI 








Se kuulostaa suorastaan taikatempulta, mutta on itse asiassa hy- 
vin yksinkertaista. Lunastaja kirjoittaa paperilapulle sanan »it- 
sensä», ja sujuttaa tämän lapun avaimenreiän läpi. | 


ELÄINOPPIA 


Lunastajan on mentävä 
vuorotellen jokaisen luo ja 
sanottava: — Mikä on sinun 
lempieläimesi? Kun toinen on 
vastannut, niin lunastajan 
pitää matkia ilmoitetun eläi- 
men ääntä, olipa se sitten 
vaikka aasi. 








Lunastaja siirtyy jokaisen eteen vuorotellen. Kun he määräävät: 
— Sano minulle, millä lailla sinä nukut! (Tai: kuinka olet lintu, 
kuinka olet pieni porsas, joka itkee, jne.), niin hänen täytyy antaa 
selitys vain eleitä käyttäen. 


Lunastaja kirjoittaa paperille sanan »tulen 
päälle», asettaa paperin tuolille ja istahtaa. 

) GUM ME RUS 


Toinen painos, 


Lasten 
leikkikirjoja 


2. Mn lukim saiiama 
van 


3. Miken laikim sa dyrävvimä 


4. Mistän laikkimi ykrin sila 





